A4-0080/95

Ψήφισμα σχετικά με την ανακοίνωση της Επιτροπής προς το Συμβούλιο «Προς μια νέα στρατηγική για την Ασία» (COM(94)0314 - C4-0092/94)

Το Ευρωπαϊκό Κοινοβούλιο,

- έχοντας υπόψη την Ανακοίνωση της Επιτροπής προς το Συμβούλιο «Προς μια νέα στρατηγική για την Ασία» (COM(94)0314 - C4-0092/94),

- έχοντας υπόψη την έκθεση του Συμβουλίου σχετικά με «την ασιατική στρατηγική της Ευρωπαϊκής Ένωσης», που εγκρίθηκε στις 28 Νοεμβρίου 1994,

- έχοντας υπόψη τα συμπεράσματα της Προεδρίας μετά το Ευρωπαϊκό Συμβούλιο του Έσσεν, στις 9 και 10 Δεκεμβρίου 1994,

- έχοντας υπόψη τις δηλώσεις του Προέδρου Santer ενώπιον του Ευρωπαϊκού Κοινοβουλίου, στις 17 Ιανουαρίου 1995,

- έχοντας υπόψη το ψήφισμα του Ευρωπαϊκού Συμβουλίου της 29ης Μαΐου 1995 σχετικά με μια γενική ρήτρα ανθρωπίνων δικαιωμάτων

- έχοντας υπόψη τα ψηφίσματά του σχετικά με τις διάφορες χώρες της Ασίας,

- έχοντας υπόψη την έκθεση της Επιτροπής Εξωτερικών Υποθέσεων, Ασφαλείας και Αμυντικής Πολιτικής και τις γνωμοδοτήσεις της Επιτροπής Εξωτερικών Οικονομικών Σχέσεων, της Επιτροπής Περιβάλλοντος, Δημοσίας Υγείας και Προστασίας των Καταναλωτών, και της Επιτροπής Ανάπτυξης και Συνεργασίας (Α4-0080/95),

Α. λαμβάνοντας υπόψη ότι οι χώρες της Ασίας αριθμούν άνω του 50% του πληθυσμού της γης, με 20% του παγκοσμίου πληθυσμού στις χώρες της Νότιας Ασίας και περίπου το ίδιο ποσοστό στην Κίνα[semigr ]

Β. λαμβάνοντας υπόψη ότι η οικονομική δύναμη της Ασίας, στο σύνολό της, είναι σημαντική και αναπτύσσεται ταχέως[semigr ]

Γ. λαμβάνοντας υπόψη ότι, σύμφωνα με τις προβλέψεις της Παγκόσμιας Τράπεζας, στις αρχές της ερχομένης χιλιετίας, το ήμισυ της μεγέθυνσης της παγκόσμιας οικονομίας θα προέρχεται από μόνες την Ανατολική και τη Νοτιοανατολική Ασία[semigr ]

Δ. λαμβάνοντας υπόψη ότι οι πολιτικές ελευθέρωσης της οικονομίας, που άρχισαν προσφάτως να εφαρμόζονται από τις περισσότερες κυβερνήσεις της Νότιας Ασίας, παράγουν θετικά αποτελέσματα, και ότι η περιοχή αυτή διέρχεται επίσης περίοδο σημαντικής οικονομικής ανάπτυξης[semigr ]

Ε. λαμβάνοντας υπόψη ότι η ανάπτυξη έχει βασισθεί σε κυβερνητικές επενδύσεις, στην ενθάρρυνση ξένων κεφαλαίων και, σε πολλές χώρες, σε σχετικά χαμηλές αμοιβές[semigr ] ότι η ταχεία ανάπτυξη θα πρέπει πλέον να συνοδεύεται από σταθερή βελτίωση των οικονομικών και κοινωνικών εγγυήσεων, των συνθηκών εργασίας και της προστασίας του περιβάλλοντος[semigr ]

ΣΤ. λαμβάνοντας υπόψη ότι η αύξουσα οικονομική δύναμη της ηπείρου στο σύνολό της θα οδηγήσει τις κυριότερες χώρες της περιοχής να παίξουν μείζονα πολιτικό ρόλο[semigr ]

Ζ. λαμβάνοντας υπόψη επομένως ότι τα Ηνωμένα Έθνη και οι άλλοι μεγάλοι διεθνείς οργανισμοί, καθώς και οι περιφερειακοί οργανισμοί και συνασπισμοί ασφαλείας, θα πρέπει περισσότερο να συνυπολογίζουν την αύξουσα ισχύ της Ασίας[semigr ]

Η. λαμβάνοντας υπόψη ότι η Ευρωπαϊκή Ένωση πρέπει να μεριμνήσει ώστε να αναπτυχθεί περαιτέρω ο ενισχυθείς αυτός ρόλος, με την πληρέστερη εκπροσώπηση της Ασίας στους διεθνείς οργανισμούς χάρις στον ενδελεχή πολιτικό διάλογο και στη μεγαλύτερη υποστήριξη προς τις περιφερειακές ενώσεις συνεργασίας[semigr ] οι πολιτικές και οι ενέργειες αυτές θα πρέπει να εφαρμόζονται στο πλαίσιο της Κοινής Εξωτερικής Πολιτικής και της Πολιτικής για την Ασφάλεια[semigr ]

Θ. λαμβάνοντας υπόψη την αυξανόμενη στρατιωτική δύναμη πολλών ασιατικών χωρών, καθώς και το δυναμικό για σοβαρές συγκρούσεις στην περιοχή[semigr ]

Ι. λαμβάνοντας επομένως υπόψη ότι ο πολιτικός διάλογος με τις χώρες της Ασίας πρέπει να καλύπτει θέματα όπως η διακίνηση και το εμπόριο όπλων, η διεύρυνση της Συνθήκης για τη μη διάδοση των πυρηνικών, ιδιαίτερα προς την κατεύθυνση μιας ολοκληρωμένης συμφωνίας για την κατάργηση των πυρηνικών δοκιμών, η παραγωγή και η κατοχή χημικών και βιολογικών όπλων, καθώς και η καταπολέμηση της διεθνούς εγκληματικότητας και της παραγωγής και εμπορίας ναρκωτικών[semigr ]

ΙΑ. λαμβάνοντας υπόψη ότι είναι προς το συμφέρον τόσο της Ευρωπαϊκής Ένωσης όσο και των ασιατικών χωρών να ενισχύσουν τις οικονομικές και πολιτικές σχέσεις τους, ιδίως με την αύξηση των εμπορικών συναλλαγών και των επενδύσεων[semigr ]

ΙΒ. λαμβάνοντας υπόψη ότι, εάν έχει ίσως ενδιαφέρον η Ασία να νοείται στο σύνολό της ή να χωρίζονται οι χώρες σε τρεις ομάδες (Ανατολική Ασία, Νοτιοανατολική Ασία και Νότιος Ασία), όπως το κάνει η Επιτροπή στην ανακοίνωσή της, δεν πρέπει να παραβλέπεται ότι υπάρχουν πολύ σημαντικές διαφορές μεταξύ των χωρών αυτών - γεωγραφικής, πολιτικής, πολιτιστικής και οικονομικής φύσης - και ότι, ενώ ορισμένες είναι πλούσιες, άλλες βρίσκονται καθ' οδόν για να γίνουν πλούσιες, ενώ άλλες είναι φτωχές εκ των οποίων πολλές με βιοτικό επίπεδο από τα χαμηλότερα στον κόσμο[semigr ]

ΙΓ. λαμβάνοντας υπόψη ότι, υπό το πρίσμα αυτό, θα έπρεπε η Ευρωπαϊκή Ένωση να εντείνει τις προσπάθειές της στον τομέα της αναπτυξιακής συνεργασίας και να συντονίσει τις πολιτικές παροχής ενισχύσεών της με τις πλέον ανεπτυγμένες χώρες της ίδιας της περιοχής αυτής[semigr ]

ΙΔ. λαμβάνοντας υπόψη ότι τόσο οι χώρες της Ασίας όσο και η Ευρωπαϊκή Ένωση θα ευεργετηθούν από τις προσπάθειες που από κοινού καταβάλλονται για τη βελτίωση των δημοκρατικών ελευθεριών, των ανθρωπίνων δικαιωμάτων, των δικαιωμάτων των μειονοτήτων, των κοινωνικών δικαιωμάτων και των ρυθμίσεων περί υγείας, για την προστασία του περιβάλλοντος, ιδιαίτερα στα τροπικά δάση, τον σεβασμό των δικαιωμάτων της γυναίκας, την καταπολέμηση του εμπορίου γυναικών και παιδιών, χωρίς να παραβλέπονται τα προβλήματα της μετανάστευσης και των προσφύγων καθώς και η ανάγκη συνεργασίας στην καταπολέμηση του εγκλήματος και της τρομοκρατίας, συμπεριλαμβανομένου του λαθρεμπορίου ναρκωτικών[semigr ]

ΙΕ. λαμβάνοντας υπόψη ότι η ουσιαστική ενδυνάμωση της συνεργασίας αυτής θα απαιτήσει ιδιαίτερες προσπάθειες για να αλλάξουν οι νοοτροπίες, να αρθούν οι παρεξηγήσεις και να σφυρηλατηθούν δεσμοί βασισμένοι στην ισότητα και τον αμοιβαίο σεβασμό των αξιών και των πολιτισμικών εκφάνσεων της κάθε χώρας, καθώς και των οικουμενικώς ανεγνωρισμένων αξιών[semigr ]

1. επιδοκιμάζει την ανακοίνωση της Επιτροπής προς το Συμβούλιο και επιμένει στην ανάγκη, η Ευρωπαϊκή Ένωση να δώσει μεγαλύτερη προτεραιότητα στην Ασία, υπογραμμίζει ωστόσο ότι αυτό δεν μπορεί να θεωρηθεί παρά ως ένα πρώτο βήμα και ότι το αρχικό αυτό πλαίσιο πρέπει να υποστηριχθεί από περισσότερο δραστήριες και διαφοροποιημένες στρατηγικές για τα διάφορα τμήματα της Ασίας[semigr ]

2. υποστηρίζει ότι θα πρέπει να αλλάξει η στάση έναντι της Ασίας με βάση τη συνειδητοποίηση της ανάγκης για τη σύναψη μιας αμοιβαία σεβαστής εταιρικής σχέσης με τις χώρες της Ασίας[semigr ]

3. συνιστά να είναι πληρέστερη η ενημέρωση σχετικά με την Ασία και πληρέστερη η αντίληψη της Ασίας σχετικά με την Ευρώπη, και ζητεί από την Επιτροπή να καταρτίσει λεπτομερές πρόγραμμα προς τον σκοπό αυτό[semigr ]

4. ζητεί από την Επιτροπή να προβλέψει τα απαραίτητα δημοσιονομικά κονδύλια για τη πολιτική αυτή στο προσχέδιο του προϋπολογισμού των προσεχών ετών, διασφαλίζοντας τη διατήρηση της δέουσας ισορροπίας στη γεωγραφική κατανομή των κοινοτικών παρεμβάσεων[semigr ]

5. ζητεί από την Επιτροπή να εκπονήσει προγράμματα κατάρτισης σε τομείς όπως η δημόσια διοίκηση και οι κοινωνικές επιστήμες, και προγράμματα ανταλλαγών για τους φοιτητές και το διδακτικό προσωπικό, καθώς και για την ενθάρρυνση της επιμόρφωσης[semigr ]

6. τονίζει ότι τούτο πρέπει να περιλαμβάνει αυξημένη οικονομική υποστήριξη για μια αποτελεσματική ερευνητική διευκόλυνση της ΕΕ που να επικεντρώνεται στην Ασία, κατά το πρότυπο του Ινστιτούτου για τις Σχέσεις με την Ευρώπη/τη Λατινική Αμερική (IRELA) και που θα χρηματοδοτηθεί με παρόμοιους πόρους, ότι η υποστήριξη για σύγχρονες ασιατικές σπουδές πρέπει να αυξηθεί και ότι τελικά θα πρέπει να ενισχυθεί η εγκαθίδρυση δεσμών μεταξύ των υφισταμένων ιδρυμάτων[semigr ]

7. υποστηρίζει την ενίσχυση περιφερειακών ιδρυμάτων τα οποία θα προωθούν την ενημέρωση σχετικά με την ευρωπαϊκή επικαιρότητα στην Ασία[semigr ]

8. προτίθεται να διαδραματίσει ενεργό ρόλο στις πρωτοβουλίες αυτές, και καλεί την Επιτροπή και το Συμβούλιο να το συμβουλεύονται τακτικά για όλες τις πτυχές των σχέσεων Ευρώπης-Ασίας και να του υποβάλλουν ετήσιες εκθέσεις[semigr ]

9. συνιστά να επεκταθεί και στην Ασία η εκπροσώπηση της Ευρωπαϊκής Ένωσης, και καλεί την Επιτροπή να υποβάλει προτάσεις για να ανοίξουν νέα γραφεία, συνοδευόμενες από λειτουργικό και συγκεκριμένο χρονοδιάγραμμα[semigr ]

10. χαιρετίζει την απόφαση του Συμβουλίου για τη διεξαγωγή ευρωασιατικής συνάντησης κορυφής στην Ταϋλάνδη το πρώτο εξάμηνο του 1996, τονίζει όμως επίμονα ότι η εν λόγω πρωτοβουλία στη συνεργασία με την ASEAN δεν πρέπει σε καμία περίπτωση να οδηγήσει σε μονομερή προώθηση των σχέσεων με τις χώρες της Ασίας που παρουσιάζουν τη μεγαλύτερη οικονομική ανάπτυξη[semigr ]

11. καλεί την Ευρωπαϊκή Ένωση να αρχίσει εποικοδομητικές συνομιλίες με τους ασιάτες εταίρους της σχετικά με τη δομή και τη λειτουργία των διεθνών οργανισμών, όπως ο ΟΗΕ και ο ΠΟΕ[semigr ]

12. υπενθυμίζει ότι το πρόγραμμα της ΕΚ του 1992 έλαβε υπόψη τις απόψεις που διατύπωσαν οι χώρες της Ασίας και ελπίζει ότι η ανοικτή αυτή στάση θα ανταποδοθεί στο πλαίσιο της Οικονομικής Συνεργασίας Ασίας-Ειρηνικού (APEC)[semigr ]

13. καλεί το Συμβούλιο να προσδώσει στο πλαίσιο της ΚΕΠΠΑ, ιδιαίτερη σημασία στα θέματα ασφάλειας που αφορούν τις χώρες της Ασίας και ελπίζει ότι στο ζήτημα αυτό η Ευρωπαϊκή Ένωση θα συνεχίσει να συμβάλει εποικοδομητικά στη συνεργασία και το διάλογο σε θέματα που αφορούν την περιφερειακή ασφάλεια στο πλαίσιο του δημιουργηθέντος προσφάτως περιφερειακού βήματος του ΑSΕΑΝ, το στόχο του οποίου υποστηρίζει πλήρως[semigr ]

14. θεωρεί ότι η ενίσχυση της πολιτικής για την αναπτυξιακή συνεργασία με τις χώρες και τις περιφέρειες της Ασίας που είναι σήμερα λιγότερο ανεπτυγμένες, καθώς και με τις φτωχότερες πληθυσμιακές ομάδες της ηπείρου, συμβάλλει στην προαγωγή καλύτερων σχέσεων και στη μείωση των ανισοτήτων[semigr ]

15. επιθυμεί να υπάρξει σαφέστερη προβολή της Ευρωπαϊκής Ένωσης ως του φορέα που παρέχει αναπτυξιακή βοήθεια από δικά της κεφάλαια[semigr ]

16. θεωρεί ότι η εξωτερική και η εμπορική πολιτική είναι συνάρτηση τόσο διμερών σχέσεων όσο και συνεργασίας με τους περιφερειακούς οργανισμούς (ASEAN, SAARC, ECO)[semigr ]

17. επαναλαμβάνει την πεποίθησή του ότι οι συμφωνίες μεταξύ της Ευρωπαϊκής Ένωσης και των τρίτων χωρών πρέπει να λαμβάνουν υπόψη τον αμοιβαίο σεβασμό των ανθρωπίνων δικαιωμάτων και των δημοκρατικών αρχών, την ειρήνη και την ασφάλεια, τη βιώσιμη ανάπτυξη όλων των συμβαλλομένων μερών, το καλύτερο περιβάλλον, τη βελτίωση των συνθηκών των εργαζομένων, των γυναικών και των παιδιών, τη λήψη μέτρων για τον περιορισμό της παιδικής εργασίας και την προστασία της υγείας και ευεξίας των παιδιών, τη βελτίωση της δημόσιας υγείας, την καταπολέμηση των ναρκωτικών, του διεθνούς οργανωμένου εγκλήματος, της διακίνησης όπλων και της τρομοκρατίας[semigr ]

18. καλεί τις πολιτικές αρχές και την επιχειρηματική κοινότητα να ακολουθήσουν κοινή στρατηγική προκειμένου να ικανοποιούνται καλύτερα τα ευρωπαϊκά εμπορικά συμφέροντα[semigr ]

19. καλεί την Ευρωπαϊκή Ένωση να επισημάνει τους τομείς που έχουν προτεραιότητα για την οικονομική συνεργασία λαμβάνοντας υπόψη τα ανταγωνιστικά πλεονεκτήματά της[semigr ]

20. θεωρεί ότι η αυξανόμενη ελευθέρωση των εμπορικών σχέσεων με τις χώρες της Ασίας πρέπει να συμβαδίζει με τη βαθμιαία θέσπιση περιβαλλοντικών και κοινωνικών προδιαγραφών (εφαρμογή των συμφωνιών της ΔΟΕ), για παράδειγμα τα δικαιώματα του συνέρχεσθαι και των συλλογικών διαπραγματεύσεων, τη διακριτική μεταχείριση κατά την απασχόληση και την αναγκαστική εργασία, ιδιαίτερα όσον αφορά την προστασία της εργασίας των ανηλίκων, των γυναικών και των φυλακισμένων[semigr ]

21. φρονεί ότι ο διάλογος με τους ασιάτες εταίρους μας πρέπει επίσης να καλύπτει θέματα σχετικά με τους μετανάστες και τους πολιτικούς πρόσφυγες[semigr ]

22. τάσσεται υπέρ της εντατικοποίησης των σχέσεων με τις χώρες της Ασίας, που απ' αυτήν θα εξαρτηθεί η επιρροή την οποία θα μπορέσει να ασκήσει η Ευρωπαϊκή Ένωση στον τομέα της προαγωγής των ανθρωπίνων δικαιωμάτων και της ασφάλειας, της βιώσιμης ανάπτυξης και του καλύτερου περιβάλλοντος, της προστασίας των κοινωνικών δικαιωμάτων και της επίλυσης των προβλημάτων που συνδέονται με τη μετανάστευση[semigr ]

23. παροτρύνει την Επιτροπή να καταρτίσει ένα πρόγραμμα εργασίας που θα προσδίδει την δέουσα προσοχή στους διάφορους τομείς και οικονομίες της Ασίας[semigr ]

24. ζητεί να πραγματοποιηθεί έρευνα σχετικά με τις δυνατότητες αύξησης των χρηματοπιστωτικών μέσων για στενότερη συνεργασία στους τομείς της τεχνολογίας, της καινοτομίας, του περιβάλλοντος, διάφορων μορφών ανταλλαγής γνώσεων/προγραμμάτων επισκέψεων κλπ.[semigr ]

25. παροτρύνει την Ευρωπαϊκή Ένωση να βελτιώσει το εμπορικό της προφίλ στην Ασία[semigr ]

26. τονίζει τη σημασία βελτίωσης του ευρωπαϊκού εμπορικού προφίλ στην Ασία και ζητεί από την Ευρωπαϊκή Επιτροπή να εξετάσει αν μπορούν να διατεθούν χρηματικά μέσα για την προώθηση της δημιουργίας βάσεων δράσης της βιομηχανίας, με συγχρηματοδότηση κατά τα πρώτα έτη, και για τη διευκόλυνση της ευρύτερης δημιουργίας βάσεων για την από κοινού έρευνα[semigr ]

27. φρονεί ότι η Ευρωπαϊκή Ένωση πρέπει να προδώσει μεγαλύτερη έμφαση στην εμπορική συνεργασία με την Ασία παρά στον ανταγωνισμό[semigr ]

28. πιστεύει ότι η περιφερειακή συνεργασία και/ή οι διαδικασίες ενοποίησης, όπως εκείνες του ΑSΕΑΝ και της SAARC δεν συνιστούν σε καμία περίπτωση απειλή για τα οικονομικά και εμπορικά συμφέροντα της Ευρωπαϊκής Ένωσης στην Ασία, αλλά αντιθέτως, θα συμβάλουν στην οικονομική ανάπτυξη της ηπείρου[semigr ] ενθαρρύνει συνεπώς την περαιτέρω εγκαθίδρυση της Ζώνης Ελευθέρων Συναλλαγών του ΑSΕΑΝ (ΑFTA)[semigr ] καλεί συνεπώς την Επιτροπή να λάβει υπόψη τις οργανώσεις αυτές κατά τη χάραξη της νέας στρατηγικής για την Ασία και να παράσχει την πλήρη υποστήριξή της στις περιφερειακές οργανώσεις[semigr ]

29. αναγνωρίζει ότι η ενσωμάτωση της λεγόμενης «κοινωνικής ρήτρας» στις εμπορικές συμφωνίες, θέμα που υποστηρίζει από μακρού το ΕΚ, αποτελεί εν δυνάμει σημείο τριβών και παρερμηνειών μεταξύ της Ευρώπης και της Ασίας[semigr ]

30. συνιστά, επομένως, τέτοιες ρήτρες να περιλαμβάνονται σε εμπορικές συμφωνίες, μόνον εφόσον έχει προηγηθεί διεξοδικός διάλογος για κοινωνικά θέματα, από τα κατάλληλους φορείς και με σεβασμό των αντιλήψεων όλων των μερών[semigr ]

31. συνιστά να υπάρξει ένας ανοικτός, έντιμος και συνεχής διάλογος σχετικά με τις κοινωνικές ρήτρες, ώστε να εξευρεθούν οι κατάλληλοι φορείς για μια αμοιβαία σεβαστή διευθέτηση αυτού του ζητήματος[semigr ]

32. φρονεί ότι η Ιαπωνία θα εξακολουθήσει να παραμένει ο σπουδαιότερος οικονομικός και εμπορικός εταίρος της Ευρωπαϊκής Ένωσης στην Ασία, και καλεί την Επιτροπή να συνεχίσει και να εντείνει τις προσπάθειές της για την ελευθέρωση του εμπορίου, ιδιαίτερα στο πλαίσιο των ετήσιων υπουργικών συνόδων, του μηχανισμού εμπορικής αξιολόγησης και του προγράμματος κατάρτισης νέων στελεχών επιχειρήσεων, και να ενημερώνει τακτικά την επιτροπή του που είναι αρμόδια για τις σχέσεις της Ευρωπαϊκής Ένωσης με την Ιαπωνία[semigr ]

33. υπογραμμίζει την αυξανόμενη οικονομική και πολιτική σπουδαιότητα των οικονομιών των νέων βιομηχανικών χωρών και τις καλεί να αναλάβουν τις ευθύνες τους στον διεθνή οικονομικό στίβο, όπως απαιτεί η αυξανόμενη οικονομική τους ισχύ[semigr ]

34. ζητεί την οργάνωση συνεχούς διαλόγου μεταξύ Ευρώπης και Ασίας, τόσο σε διμερή βάση όσο και στο πλαίσιο της ΔΟΕ, για την προώθηση της διαρκούς οικονομικής ανάπτυξης και των εμπορικών δραστηριοτήτων που θα σέβονται το περιβάλλον και με απώτερο στόχο να περιληφθεί στη Διεθνή Εμπορική Συμφωνία ρήτρα σχετικά με το περιβάλλον[semigr ]

35. εκφράζει την ελπίδα ότι θα καταστεί δυνατή η σύναψη μιας σφαιρικής συμφωνίας συνεργασίας με τις χώρες του ΑSΕΑΝ, υπό την προϋπόθεση ότι θα υπερνικηθούν τα σημερινά πολιτικά εμπόδια, όπως π.χ. η βελτίωση των όρων για τις άμεσες επενδύσεις των επιχειρήσεων της Ευρωπαϊκής Ένωσης στις εν λόγω χώρες, και ελπίζει ότι το ASEAN θα ακολουθήσει θετική στάση όσον αφορά την ενσωμάτωση της ρήτρας ανθρωπίνων δικαιωμάτων στην εν λόγω συμφωνία, η οποία είναι καθιερωμένη σε όλες τις νεότερες συμφωνίες συνεργασίας της ΕΕ με τρίτες χώρες [semigr ]

36. θεωρεί σκόπιμο, για την προώθηση των επενδύσεων, οι περιφερειακές συμφωνίες, όπως αυτές που συνάπτονται μεταξύ των χωρών του ASEAN, να περιλαμβάνουν κατάλληλες διαδικασίες επίλυσης διαφορών και καλεί τις ενδιαφερόμενες χώρες να καταστήσουν δεσμευτική την περί επενδύσεων νομοθεσία τους[semigr ]

37. φρονεί ότι η συμφωνία αυτή πρέπει να περιέχει διατάξεις για την προστασία των επενδύσεων, οι οποίες πρέπει να αποτελέσουν μέρος της κοινής εμπορικής πολιτικής της Ευρωπαϊκής Ένωσης, δεδομένης της αναπόσπαστης αλληλεξάρτησης εμπορίου και επενδύσεων στη διαδικασία διεθνοποίησης της οικονομίας[semigr ]

38. καλεί όλες τις χώρες της Ασίας που έχουν πρόσβαση στην ανοιχτή θάλασσα και που δεν το έχουν ήδη πράξει, να υπογράψουν και να επικυρώσουν την «συνθήκη για το δίκαιο της θάλασσας»[semigr ]

39. καλεί κατά συνέπεια όλα τα συμβαλλόμενα μέρη της προμνημονευθείσας συνθήκης να την εφαρμόσουν πλήρως, καθιστώντας δυνατή κατ' αυτό τον τρόπο την διευθέτηση των υφισταμένων ή μελλοντικών διαφορών σύμφωνα με αυτή[semigr ]

40. καλεί κάθε χώρα που έχει υπογράψει τη διακήρυξη του ΑSΕΑΝ του 1992 σχετικά με τη θάλασσα της Νότιας Κίνας να ενεργήσει σύμφωνα με αυτή και προτρέπει κάθε άλλη χώρα εν γένει να διευθετήσει τις όποιες εδαφικές διαφορές ή διενέξεις μέσω ανοικτών και δίκαιων ειρηνευτικών διαπραγματεύσεων[semigr ]

41. αναγνωρίζει τον σημαντικό ρόλο που έχει διαδραματίσει η Ινδία, ως μια από τις κυριότερες αναπτυσσόμενες χώρες στη διάρκεια των διαπραγματεύσεων του Γύρου της Ουρουγουάης, καθώς και τα μέτρα που έχει λάβει έως τώρα η Ινδία για την εφαρμογή των δεσμεύσεων του Μαρρακές, κυρίως σε ό,τι αφορά τα δικαιώματα πνευματικής ιδιοκτησίας, και επιδοκιμάζει ειδικότερα τη σύναψη διμερούς συμφωνίας ανάμεσα στην ΕΕ και την Ινδία για βελτίωση της πρόσβασης των κοινοτικών κλωστοϋφαντουργικών προϊόντων στην αγορά της Ινδίας[semigr ]

42. πιστεύει ότι οι οικονομικές και εμπορικές σχέσεις με το Πακιστάν πρέπει να βελτιωθούν με τη σύναψη μιας πληρέστερης και πιο σφαιρικής συμφωνίας συνεργασίας, προς αντικατάσταση της υφιστάμενης συμφωνίας του 1986[semigr ]

43. τάσσεται υπέρ της μελλοντικής ενσωμάτωσης της Κίνας στην Παγκόσμια Οργάνωση Εμπορίου, υπό τον όρο ότι η Κίνα θα σεβασθεί όλες τις υποχρεώσεις που απορρέουν από την ΠΟΕ και θα είναι έτοιμη να προβεί σε σημαντικές παραχωρήσεις αναφορικά με την πρόσβαση στην αγορά, οι οποίες θα λαμβάνουν υπόψη την οικονομική της ανάπτυξη και τη διαδικασία της μεταρρύθμισης[semigr ]

44. υποστηρίζει επίσης το αίτημα της κυβερνήσεως της Ταϊβάν να καταστεί μέλος του ΠΟΕ, πράγμα που θα είναι προς όφελος όλων των άλλων μελών του ΠΟΕ συμπεριλαμβανομένης και της Κίνας και συνιστά θερμώς όπως η ΕΕ αποδώσει ιδιαίτερη προσοχή στο ευαίσθητο πολιτικό ζήτημα της χρονικής στιγμής της εντάξεώς της στον ΠΟΕ[semigr ]

45. φρονεί ότι η εξέλιξη των οικονομικών και εμπορικών σχέσεων με την Ινδονησία πρέπει να εξαρτηθεί από την προώθηση των δημοκρατικών αρχών και την εφαρμογή των αποφάσεων του ΟΗΕ σχετικά με τα δικαιώματα των πληθυσμών του Ανατολικού Τιμόρ[semigr ]

46. τάσσεται υπέρ της ταχείας συνάψεως, με βάση την αναθεωρημένη εντολή του Συμβουλίου της 25ης Ιανουαρίου 1995, μιας συμφωνίας εμπορίου και συνεργασίας με το Βιετνάμ, ώστε να στηριχθεί η οικονομική ανάπτυξη της χώρας αυτής, η οποία εξακολουθεί να υποφέρει από τις συνέπειες τριάντα ετών πολέμου[semigr ]

47. ελπίζει ότι θα σημειωθεί ταχεία πρόοδος προς την κατεύθυνση μιας έγκαιρης συνάψεως μιας συμφωνίας εμπορίου και συνεργασίας με το Νεπάλ[semigr ]

48. γνωρίζει ότι η Ευρωπαϊκή Ένωση δεν έχει επί του ποαρόντος συμβεβλημένες σχέσεις με το Ιράν αλλά ευελπιστεί ότι θα υπάρξουν στο εγγύς μέλλον οι αναγκαίες προϋποθέσεις για τη σύναψη τέτοιων σχέσεων[semigr ]

49. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τους Πρέσβεις των ασιατικών χωρών στην Ευρωπαϊκή Ένωση.